cyanic-selkie/wikianc huggingface dataset:
Իսլանդերենի քերականություն
Բառերի դասավորությունը
Իսլանդերենում նախադասությունում բառերի դասավորությունը նման է գերմանական լեզուների կաղապարին՝ ենթակա-ստորոգյալ-լրացում ։ Հարցական նախադասություններում բառերի հերթափոխությունը հետևյալն է. ստորոգյալ-ենթակա-լրացում ։
Ժխտական նախադասությունները կազմվում են ekki մասնիկի օգնությամբ, որը տեղադրվում է ստորոգյալից հետո ։
Որոշյալ հոդ
Իսլանդերենում, ինչպես և հայերենում, չկա անորոշ հոդ։ Անորոշ հոդի բացակայությունը հատուկ է նաև այլ գերմանական լեզուներին, սակայն ի տարբերություն դրանց, իսլանդերենում կա որոշյալ հոդի երկու տեսակ՝ ազատ որոշյալ հոդ, որը հանդես է գալիս, որպես ինքնուրույն բառ, և ածանցային որոշյալ հոդ, որը միանում է բառին։ Որոշյալ հոդը հոլովվում է, փոխվում է ըստ թվի և սեռի ։
Ազատ որոշյալ հոդի օգտագործումը սահմանափակ է։ Այժմ այն կիրառվում է հիմնականում պաշտոնական անվանումներում և առավել պահպանողական պարբերականների կողմից։ Բանավոր խոսքում ազատ որոշյալ հոդը հազվադեպ է հանդիպում։
Ածանցային որոշյալ հոդը նման է ազատ որոշյալ հոդին և միանում է գոյականին։ Բառին միանալիս այն կորցնում է առաջին h հնչյունը, իսկ եթե բառը վերջանում է ձայնավորով, ապա նաև երկրորդ i հնչյունը։
Գոյական
Իսլանդերենում գոյականը ունի երեք սեռ` արական (karlkyn), իգական (kvenkyn), չեզոք (hvorugkyn)։ Գոյականի՝ այս կամ այն սեռին պատկանելությունը որոշվում է ոչ թե բառի ձևից (օրինակ՝ վերջավորություններից, ինչպես ռուսերենում), այլ դրա հոլովման ձևից։ Իսլանդերենում գոյականները հոլովվում են ըստ չորս հոլովների՝ ուղղական հոլով (nefnifall), սեռական հոլով (eignarfall), տրական հոլով(þágufall) և հայցական հոլով (þolfall), ընդ որում՝ հոլովումների թիվը, ըստ որոշ լեզվաբանների, անցնում է 70-ից։ Ըստ հոլովվելու իրենց հատկության գոյականները լինում են թույլ և ուժեղ։ Իսլանդերենում գոյականները ունեն երկու թիվ՝ եզակի (eintala) և հոգնակի (fleirtala)։ Ընդ որում հոգնակու կազմությունը կախված է գոյականի սեռից, հոլովումից և թույլ կամ ուժեղ լինելուց ։
Քանակական թվականներ
Իսլանդերենի քանակական թվականներից չորսը՝ einn (մեկ), tveir (երկու), þrír (երեք), fjórir (չորս), հոլովվում են և փոխվում ըստ սեռի՝ կախված գոյականի հոլովից և սեռից ։
Femm (հինգ) թվականից բարձր քանակական թվականները չեն հոլովվում, սակայն փոխվում են ըստ սեռի և թվի, իսկ hundrað (հարյուր), þúsund (հազար), milljón (միլիոն) և milljarður (միլիարդ) թվականները կարող են օգտագործվել որպես գոյական և հոլովվել։
Դասական թվականներ
Դասական թվականները կազմվում են՝ քանակական թվականներին -ði, -ðji, -ti, -asti, -di ածանցները ավելացնելով։ Einn (մեկ), tveir (երկու), þrír (երեք) և fjórir (չորս) թվականները ունեն անկանոն դասական թվականի ձև․ einn - fyrsti, tveir - annar, þrír - þriðji, fjórir - fjórði, ընդ որում՝ annar դասական թվականը փոփոխվում է ըստ սեռի, թվի և հոլովի։
Annar թվականը օգտագործվում է նաև որպես դերանուն՝ «այլ» իմաստով։
Բաղադրյալ քանակական թվականներից դասական կազմելիս փոխվում են երկու մասն էլ՝ tuttugu og einn (քսանմեկ) - tuttugasti og fyrsti (քսանմեկերորդ)։
Կոտորակային թվականներ
Կոտորակային թվականները կազմվում են heill, hálfur բառերի, ինչպես նաև դասական թվականների օգնությամբ։
Մակբայ
Մակբայը ցույց է տալիս գործողության կատարման տեղը, ժամանակը, ձևը և չափը։ Այն չի հոլովվում, փոխվում ըստ սեռի և թվի, սակայն ածականի պես ունի համեմատության աստիճաններ։
Իսլանդերենում մակբայների կազման հիմնական եղանակը ածականի չեզոք սեռի հայցական հոլովը եզակի թվով օգտագործելն է․ օրինակ՝ hár - բարձր (ածական) → hátt - բարձր (մակբայ)։ Որոշ դերանուների չեզոք սեռի հայցական հոլովը եզակի թվով օգտագործվում են որպես մակբայներ․ օրինակ՝ hver - ով → hvað - ինչպես։ Որոշ մակբայներ կազմվում են -a ածանցով․ օրինակ՝ illur - չար, վատ (ածական) → illa - վատ (մակբայ)։ -legur վերջածանց ունեցող ածականներից մակբայ կազմելիս դրանք ստանում են -lega վերջածանցը․ օրինակ՝ skemmtilegur - ուրախ, զվարճալի → skemmtilega ուրախ եղանակով, զվարճալիորեն։ -lega վերջածանցով կազմվում են նաև մի քանի մակբայներ, որոնց համապատասխան ածականը չունի -legur վերջածանց․ օրինակ՝ kær - սիրելի → kærlega - սիրելով (մակբայ)։
Ծանոթագրություններ
Կատեգորիա:Իսլանդերենի քերականություն
Մատիլդե Ուսելեյ
Մատիլդե Ուսելեյ Մաորտուա (Matilde Ucelay Maortúa, ), Իսպանիայում ճարտարապետության բնագավառում լիցենզավորում ստացած առաջին կինը ։ 2004 թվականին արժանացել է Իսպանիայի ազգային ճարտարապետական մրցանակի ։
Կենսագրություն
Ուսելեյը ծնվել է 1912 թվականին Մադրիդում, փաստաբան Էնրիկե Սանսի և Պուրա Ուսելեյ Մաորտուա Լոմբերայի ընտանիքում։ Եղել է ընտանիքի ավագ երեխան։ Նրա քույրերն էին Լուզը, Մարգարիտան և Կարմենը։ Նրանց մայրը` Պուրա Մաորտուան, Ֆեդերիկո Գարսիա Լորկայի լավագույն ընկերն էր, անդամակցում էր Կանանց լիցեյ ակումբին (Lyceum Club Femenino) և հանդիսանում է Anfistora թատերական ընկերության հիմնադիրը։
Բակալավրի աստիճան ստացել է նստիտուտ-դպրոցից։ 1931 թվականին ընդունվել է Մադրիդի համալսարանiի ճարտարապետության դպրոց, որտեղ եղել է Համալսարանական դպրոցի ֆեդերացիայի (Federación Universitaria Escolar) ակտիվ անդամ։ Ուսման արագացված դասընթաց անցնելով՝ 1936 թվականի հունիսին ավարտել է ուսումը և հուլիսի 10-ին Իսպանիայում դարձել առաջին Կինը, ով ճարտարապետի աստիճան է ստացել։ Հանդիսավոր արարողությունը տեղի է ունեցել Ազգային հյուրանոցում, որտեղ ներկա է գտնվել ճարտարապետ, այն ժամանակ ներքին գործերի նախարար Ամոս Սալվադոր Կառերասը։ Նույն տարում Մատիլդե Ուսելեյն աշխատել է Մադրիդի ճարտարապետների կանանց ասոցիացիայի Կառավարման խորհրդի կազմում որպես քարտուղար։ գործունեության ընթացքում ընտանիքով տեղափոխվել է Վալենսիա։
1937 թվականի հունվարին ամուսնացել է Գյուղատնտեսության նախարարության իրավաբան և պաշտոնյա Խոսե Ռուիս Կաստիլյոյի հետ, որը Մադրիդի հայտնի խմբագիրների ընտանիքից էր։ Նրա հորն էր պատկանում Biblioteca Nueva, որը Ռուիս Կաստիլյոն ժառանգել էր։ Զույգն ունեցել է երկու երեխա` Խոսե Էնրիկեն և Խավիերը։
Իսպանիայի քաղաքացիական պատերազմից հետո 1936 թվականին Մադրիդի ճարտարապետների քոլեջի կառավարման խորհրդի կազմում լինելու պատճառով Մատիլդեն մեղադրվեց «ապստամբությանն աջակցելու մեջ»։ Դատավարության ընթացքում բազմաթիվ վկաներ հանդես եկան նրա օգտին։ Սակայն 1942 թվականի հուլիսի 9-ին նա դատապարտվեց, անժամկետ որակազրկվեց որպես պետական պաշտոնյա, նրան 5 տարի արգելեցին զբաղվել  մասնագիտական գործունեությամբ և տուգանվեց 30000 պեսետա։ 1936 թվականին ձեռք բերած Ճարտարապետի կոչումը նա պաշտոնապես չստացավ մինչև 1946 թվական։
1950-ական թվականներին Ֆրանսիայի իշխանությունների կողմից վետո դրվեց Համալսարանական կանանց ասոցիացիայի խորհրդի նրա անդամակցությանը, որը Մատիլդեն հիմնադրել էր յոթ համարի քարտով։
1998 թվականին Asociación La Mujer Construye («Կառուցող կանանց ընկերակցություն») կազմակերպությունը հանրայնորեն Մատիլդե Ուսելեյին ճանաչեց որպես Իսպանիայում ճարտարապետության բնագավառի առաջին կին շրջանավարտ։ 2004 թվականին նա արժանացավ Իսպանիայի ազգային ճարտարապետական մրցանակի։ Երկու տարի անց մասնակցեց Վենետիկի բիենալեին, որտեղ ներկայացրեց Իսպանիան։
Մատիլդե Ուսելեյը մահացել է 2008 թվականի նոյեմբերի 24-ին։
Արտաքին հղումներ
Կատեգորիա:Իսպանացի ճարտարապետներ Կատեգորիա:Իսպանացի կին ճարտարապետներ Կատեգորիա:Մադրիդի Կոմպլուտենսե համալսարանի շրջանավարտներ
Ուեսլի Շուլց
Ուեսլի Քիթ Շուլց (Wesley Keith Schultz, ), ամերիկյան The Lumineers ֆոլկ ռոք խմբի կիթառահար և գլխավոր վոկալիստ։
Կյանք և կարիերա
Շուլցը մեծացել է Նյու Ջերսի նահանգի Ռամզի քաղաքում և հաճախել է Ռամզիի ավագ դպրոցը, իսկ հետո՝ Ռիչմոնդի համալսարանը ։ Այն ժամանակ, երբ The Lumineers-ը թողարկել են իրենց առաջին ալբոմը, նրանց մամլո թողարկումն ընդգծել է այն փաստը, որ Շուլցն 9 տարեկան հասակում մեջբերվել է Նյու Յորք Թայմս ամսագրի 1992 թվականի պատմության մեջ ։ Այդ պատմության մեջ (Դենիս Քոբրեյի պրոֆիլը, որը շրջագայել է տարրական դպրոցում, դասական երգահաններին նմանակելով, երեխաներին դասական երաժշտության հետ ծանոթացնելու համար) 9-ամյա Շուլցը մեջբերվել է այսպես․ «Ես շատ ժամանակ են ծախսել նկարներիս վրա, և դա իմ մոտ լավ է ստացվում, քանի որ ես շատ եմ դրանով զբաղվել» ։
Ռամզիում Շուլցի լավագույն ընկերը Ջոշ Ֆրեյթսն էր ։ 19-ամյա Ֆրեյթսը մահացել է 2002 թվականին թմրանյութերի չափից մեծ դոզայի պատճառով ։ Ջոշի մահվանից հետո Շուլցը կապվել է Ջոշի կրտսեր եղբոր՝ թմբկահար Ջերեմի Ֆրեյթսի հետ, և նրանք երկուսով «մխիթարություն են գտել երաժշտության մեջ՝ երգեր հորինելով և համերգներ ձեռնարկելով ամբողջ Նյու Յորքում» ։ Նրանք շրջագայել են տարբեր անվանումների տակ, ներառյալ Ուեսլի Ջերեմին (Wesley Jeremiah) և թողարկել են նույնանուն մինի ալբոմը, որը ներառել է The Lumineers-ի ապագա՝ «Flowers In Your Hair» և «Darlene» երգերը։
Նյու Յորքում իրենց խմբի սահմանափակ հաջողությունից հիասթափված և կյանքի բարձր արժեքի դեմ պայքարում, Շուլցը և Ֆրեյթսը որոշել են տեղափոխվել Դենվեր, որտեղ նրանք կարող էին ավելի շատ ժամանակ նվիրել իրենց երաժշտությանը և շրջագայելուն ։ Դենվեր ժամանելուն պես նրանք Քրեյգսլիստում գովազդ են տեղադրել դասական թավջութակահար գտնելու համար ։ Նեյլա Պերկարեկը պատասխանել է նրանց գովազդին և վերջիվերջո դարձել The Lumineers խմբի երրորդ անդամը ։ Ամբողջ հաջորդ տարի տրիոն համերգներով հանդես էր գալիս Դենվերով և իր հաշվին գաստրոլներով հանդես էր գալիս ամբողջ երկրով ։
2012 թվականին The Lumineers-ը թողարկել են իրենց առաջին ալբոմը՝ «The Lumineers»-ը։ Այդ ալբոմից երեք երգերը (Շուլցի և Ֆրեյթսի համահեղինակությամբ)՝ «Ho Hey»-ը, «Stubborn Love»-ը և «Submarines»-ն, ընդգրկվել են չարթերում։
2013 թվականին խումբը թողարկել է իրենց նույնանուն ալբոմի դելյուքս հրատարակությունը։ Այն ներառել է 5 բոնուս թրեքներ, տեսաձայնագրությունների ավելի քան 25 րոպե և 28 էջից բաղկացած գրքույկ։
2016 թվականին Շուլցը երգել է «Honey Pie» երգը «Beat Bugs»-ի 12b սերիայում։
Նույն թվականին The Lumineers-ը թողարկել է «Cleopatra» ալբոմը։ Երգերը գրվել են առաջին ալբոմի՝ «The Lumineers»-ի թողարկումից չորս տարի հետո ։
Ուեսլի Շուլցը նշում է, որ «Bob Dylan», «Born in the U.S.A.», «Greatest Hits», «Sand in the Vaseline», «Exile on Main St.» և The Future» ալբոմները հատուկ ազդեցություն են ունեցել նրա երաժշտության վրա ։
Շրջագայություններ
Բացող ելույթ
Արտաքին հղումներ
Կատեգորիա:Երաժիշտներ այբբենական կարգով Կատեգորիա:21-րդ դարի երգիչներ և երգչուհիներ Կատեգորիա:Ամերիկացի երգիչներ Կատեգորիա:Ամերիկացի երգիչ-երգահաններ Կատեգորիա:Ամերիկացի երաժիշտներ Կատեգորիա:Ամերիկացի կիթառահարներ Կատեգորիա:Ամերիկացի դաշնակահարներ
Կաբակումբա Մասիկո
Արքայադուստր Կաբակումբա Մաբվոնի Մասիկո (Princess Kabakumba Labwoni Masiko), Ուգանդայի քաղաքական գործիչ, Ուգանդային կառավարության Նախագահության նախկին նախագահ։ Նա նշանակվել է այդ պաշտոնում 2011 թվականի մայիսի 27-ին։ Նա փոխարինել է Բեատրիս Վաբուդեային, ով հեռացվել է կառավարության կազմից ։ Այս պաշտոնի հետ միասին նա նաև ծառայել է որպես Կամպալա, մայրաքաղաքային կառավարության նախարար ։ 2011 թվականի դեկտեմբերի 14-ին նա հեռացվել է այդ երկու պաշտոններից հետևյալ մեղադրանքներով. պաշտոնեական դիրքի չարաշահում, գողություն, որով դրամական կորուստ է պատճառել կառավարությանը՝ դավադրաբար խաբելով կառավարությանը ։
Վաղ տարիներ և կրթություն
Կաբակումբա Մասիկոն ծնվել է Մասինդի շրջանում 1966 թվականի հոկտեմբերի 20-ին։ Նա կրթություն է ստացել Գուլու ավագ դպրոցում ստանալով O-մակարդակ։ Նաբիզունգայի իգական միջնակարգ դպրոցում  նա ստացել է A-կրթական մակարդակ։ Մասիկոն ընդունվել է Մակերերեի համալսարան, որը երկրի ամենահին և ամենամեծ համալսարան է, որն ավարտել է 1990 թվականին ստանալով Տնտեսագիտական գիտությունների բակալավրի աստիճան։ Նա ունի Ծրագրերիի պլանավորման և վարչարարության դիպլոմ, որը ստացել է 1998 թվականին Ուգանդայի Ազգային Առևտրա-արդյունաբերական պալատի կողմից։ Կաբակումբա Մասիկոն ունի նաև պլանավորման և կառավարման դիպլոմ, որը ստացել է  2000 թվականին Ուգանդայի կառավարման ինստիտուտի կողմից (Uganda Management Institute -UMI)։
2009 թվականին Ուգանդայի կառավարման ինստիտուտի կողմից Կաբակումբա Մասիկոյին շնորհվել է Արվեստի բնագավառում պետական կառավարման և վարչարարության մագիստրոսի աստիճան։ 2003 թվականին Միջազգային իրավունքի ինստիտուտի կողմից նրան շնորհվել է Օրենսդրական նախագծերի մշակման դիպլոմ։ 2018 թվականի ապրիլին Կաբակումբան ստացել է Դատական պրակտիկայի դիպլոմ Կամպալայի Օրենքի զարգացման կենտրոնի կողմից։
Գործունեություն
1986 թվականից մինչև 1996 թվականը Կաբակումբա Մասիկոն աշխատել է իշխող «Ազգային դիմադրության շարժում» քաղաքական կուսակցության կուսակցական գործիչ։ 1996 թվականին խորհրդարանական ընտրություններում նա առաջադրել է իր թեկնածությունը Մասինդի շրջանի ընտրատարածքում, հաղթանակել է և այդ պաշտոնում ծառայել է մինչև 2001 թվականը։ 2001 թվականին, մարզային սահմանների փոփոխությունից հետո, նա իր թեկնածությունն է առաջադրել Մասինդի մարզի Բուջենջե շրջանում, հաղթանակել է և մինչև 2006 թվականը եղել է տարածքային պատգամավոր։ 2006 թվականին նա վերընտրվել է Ուգանդայի խորհրդարանում։ Նույն թվականին նա նշանակվել է Խորհրդարանական հարցերի նախարար և Կառավարության վերահսկման ղեկավար (Government Chief Whip)։ Այդ պաշտոնները նա զբաղեցրել է մինչև 2009 թվականի փետրվարին իր՝ Տեղեկատվության նախարար նշանակվելը ։ 2009 թվականի փետրվարի 16-ին նա նշանակվել էր Տեղեկատվության և ազգային առաջնորդության նախարար։ Այդ պաշտոնում ծառայել է մինչև 2011 թվականի մայիսի 27-ը ։
2016 թվականի  Ազգային խորհրդարանական ընտրությունների ընթացքում, Կաբակումբա Մասիկոն ինքնառաջադրվել է  Մասինդի քաղաքապետի պաշտոնում, սակայն նա պարտվել է Էռնեստ Կիիզային, ներկայիս՝ Բունյորոյի գործերով պետնախարարին ։
Անձնական տվյալներ
Կաբակումբա Մասիկոն ամուսնացել է փոխգնդապետ Հենրի Մասիկոյի հետ, որը Նախագահին կից՝ Ուգանդայի ժողովրդական պաշտպանության ուժերի սպայակազմի ( Uganda People's Defence Force-UPDF) աշխատակից է ։
Ուգանդայի ոսիկանության հետ սկանդալ
Կաբակումբա Մասիկոն նաև մասնակցում է UBC-ին պատկանող հողամասերի անօրինական առքուվաճառքին և վարձակալությանը, որը գտնվում է Կամպալայի Բուգոլուբի արվարձանում ։ Ոստիկանությունն իր եզրակացությունները ներկայացրել է Դատախազության հանրային լսումներին (Directorate of Public Prosecution - DPP) ։ Սակայն գլխավոր դատախազը որոշում է կայացրել Մասիկոյին մեղադրանքներ չառաջադրել, իսկ փոխարենը մեղադրվել են ռադիոկայանի մենեջերները։ Այս հանգամանքն արժանացել է խորհրդարանի անդամների բողոքին ։
Տես նաև
Ուգանդացի հայտնի կանայք
Արտաքին հղումներ
Կատեգորիա:Ուգանդայի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Ուգանդայի քաղաքական գործիչներ
NGC 3
NGC 3(այլ նշանակումներ՝ UGC 58, MCG 1-1-37, ZWG 408.35, Ark 1, IRAS00047+0801, PGC 565), ոսպնյակաձև գալակտիկա (S0) Ձկների համաստեղությունում։ Գտնվում է մոտավորապես 180 միլիոն լուսային տարի հեռավորության վրա։ Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին ։ Նա օգտագործել է Ուիլյամ Լասելի 48 դյույմանոց (122 սմ) արտացոլող աստղադիտակը Մալթա կղզում։
1888 թվականին Ջոն Դրեյերը այն ներառում է Նոր ընդհանուր կատալոգում (NGC) NGC 3 անվան տակ՝ նկարագրելով այն որպես «մռայլ, շատ փոքր, կլոր, գրեթե աստղանման» միգամածություն ։
Կատարվել է գալակտիկայի սկավառակի մանրամասն ֆոտոմետրիա չորս օպտիկական սպեկտրային տիրույթում, պարզվել է, որ գալակտիկայի սկավառակը սիմետրիկ է բոլոր տիրույթներում, նրա թեքությունը դեպի տեսադաշտը կազմում է 60°։ Սկավառակի տրամագիծը մոտ 40 աղեղային վայրկյան է, գալակտիկայի էլիպտիկությունը (
1 − b/a
) կենտրոնում հասնում է 0,55-ի, 17 աղեղ վայրկյանի շառավղից դուրս՝ 0,34։ Ուռուցիկությունը շրջապատված է թույլ օղակով, որի ճառագայթային լուսաչափական պրոֆիլը ներկայացնում է Ֆրիմանի II տիպը ։
Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։
Ծանոթագրություններ
Կատեգորիա:Նոր ընդհանուր կատալոգի օբյեկտներ 0003 Կատեգորիա:IRAS կատալոգի օբյեկտներ Կատեգորիա:Հիմնական գալակտիկաների կատալոգի օբյեկտներ Կատեգորիա:Ձկներ (համաստեղություն) Կատեգորիա:Գալակտիկաներ այբբենական կարգով Կատեգորիա:Ձկների համաստեղության գալակտիկաներ Կատեգորիա:Ոսպնյակաձև գալակտիկաներ Կատեգորիա:1864 թվականին հայտնաբերված գալակտիկաներ
Շոուն սկսվում է
«Շոուն սկսվում է» (Showtime), ամերիկյան կատակերգական մարտաֆիլմ, որի ռեժիսորն է Թոմ Դեյը։ Նկարահանվել է ԱՄՆ-ի Լոս Անջելես քաղաքում 2002 թվականին։ Ֆիլմը պատմում է երկու ոստիկանների մասին, ովքեր դարձել են հեռուստատեսային շոուի գործող դեմքեր։
Սյուժե
Թրեյ Սելլարսը (Էդի Մերֆին) Լոս Անջելեսի ոստիկանության պարեկային սպա է. աղմկարար է, հաճախակի դատարկաբանող մի անձ։ Միչ Պրեստոնը (Դե Նիրոն) ոստիկանության դետեկտիվ է, որն ունի աշխատանքային 28 տարվա ստաժ. հաստատակամ է, մի փոքր անպատկառ ռեալիստ։ Առաջին անգամ նրանք բախվում են միմյանց հետ, երբ թմրանյութերի վաճառքով զբաղվողին էին հետապնդում։ Թրեյը անգիտակցաբար խոչընդոտում է Միչի պլանները։ Միաժամանակ ոստիկանական գործողության վայրում են հայտնվում նաև մի խումբ հեռուստատեսային լրահավաքներ՝ առաջացնելով վերջնական խառնաշփոթություն։ Պրեստոնը կոտրում է օպերատորի տեսախցիկը։ Իսկ հաջորդ օրը ոստիկանական դեպարտամենտը ստանում է հայց տասը միլիոն դոլարի պահանագրով։ Բայց կա նաև մի տարբերակ. խաղաղ բանակցությունները։ Բոլոր հետախուզական աշխատանքներն ու գործողությունները, որոնք կատարելու է Միչը, պետք է ցուցադրվեն լրագրողների կողմից քրեական շոուի ընթացքում։ Ղեկավարության ճնշման ներքո Պրեստոնը համաձայնության է գալիս։ Նրա գործընկերն է դառնում Թրեյ Սելլարսը։ Հաջորդիվ՝ կրակահերթեր լոսանջելեսյան փողոցներում, կոտրված ու այրվող մեքենաներ. շոուն սկսվում է...
Պարգևներ
2010 թվականին Էդի Մերֆիին «Ոսկե ազնվամորի» հակամրցանակ որպես տասնամյակի վատագույն դերասան, այդ թվում և «Շոուն սկսվում է» ֆիլմի համար։ Բացի այդ Դե Նիրոն ու Մերֆին առաջադրվել են «Ոսկե ազնվամորի» մրցույթում որպես կինոյի ամենաչստացված դուետ։
Արտաքին հղումներ
Կատեգորիա:2002 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Ավստրալիական կինոկատակերգություններ Կատեգորիա:Ավստրալիական մարտաֆիլմեր Կատեգորիա:Ավստրալիական քրեական ֆիլմեր Կատեգորիա:Անգլերեն ֆիլմեր Կատեգորիա:Թոմ Դեյի ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր ոստիկանների մասին Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ֆիլմեր թմրանյութերի մասին Կատեգորիա:2000-ականների ֆիլմեր Կատեգորիա:Ֆիլմեր շների մասին Կատեգորիա:Բադի մուվի Կատեգորիա:Ամերիկյան դետեկտիվ ֆիլմեր
Холостяк (երգ)
«Холостяк» (Ամուրի), ռեփեր ЛСП-ի, Ֆեդուկի և փոփ-երգիչ Եգոր Կրիդի երգը։ Երգն առաջին անգամ ներկայացվել է «Вечерний Ургант» շոուի հոբելյանական հազարերորդ թողարկման եթերում, որը տեղի ունեցավ 2018 թվականի սեպտեմբերի 17-ին։ Խոսքերը գրել են Օլեգ Սավչենկոն, Ֆեդուկը, Եգոր Կրիդը՝ ռեփեր Карандаш-ի մինուսի տակ։
Սեպտեմբերի 15-ին ЛСП-ն թողարկում է սոլո տարբերակ։
Պատմություն
Խոսակցություններն այն մասին, որ կատարողները թողարկելու են միասնական երգ՝ հատնվեց Թվիթթերում պրեմիերայից մի քանի օր առաջ ։ Love Radio-ի եթերում Ֆեդուկը մեկնաբանել է երգն այսպես. «Մենք հետաքրքիր համագործակցություն ունեցանք ԼՍՊ-ի և Եգոր Կրիդի-ի հետ։ Այս երգը Օլեգի գաղափարն է։ Սա «Розовое вино» չէ, այլ ոճ։ Պարզապես զվարճալի կոմպոզիցիա, անսովոր համագործակցություն» ։ Ըստ Карандаш-ի, հենց Օլեգն է ընտրել իրեն ուղարկված մինուսներից մեկը։
2018 թվականի սեպտեմբերի 17-ին երգը ներկայացվեց «Вечерний Ургант» շոուի հոբելյանական 1000-երորդ թողարկման եթերում։
Արձագանք
Ըստ ռուս ռեփ-նկարիչ Obladaet-ի, ԼՍՊ-ի, Ֆեդուկի և Եգոր Կրիդի մոտ պարզվել է տեղի է ունեցել «անիրական բախում» ։ ԼՍՊ-ի երկրպագուների մոտ այս երգը բացասական ռեակցիա տվեց։ Արտիստին մեղադրեցին նրա մեջ, որ նա հիփ-հոփից անցում կատարեց փոփի և դավաճանեց խմբի իդեալները ։ Ինչպես նաև Կրիդի շատ երկրպագուներ նրան մեղադրեցին ամբարտավանության մեջ, մինչդեռ Եգորը հաղորդեց, որ ուզում է բազմազան դարձնել իր երգացանկը. «Միշտ մի՛ արեք նույն բանը, թույլ տվեք ինձ զվարճանալ։ Հոգու համար երգեր ես շատ եմ գրել» ։
Երաժշտական տեսահոլովակ
2018 թվականի հոկտեմբերի 9-ին YouTube- ում թողարկվեց «Холостяк» պաշտոնական տեսահոլովակը ։ Տեսահոլովակի ռեժիսորն է Ալինա Պյազոկը, ով Little Big-ի պրոդյուսերն է ։ Տեսանյութում երգիչները հայտնվել են ամուրիների պատկերով՝ ժամանակ անցկացնելով ներքնազգեստներով գեղեցիկ աղջիկների հետ, զվարճանալով նրանց հետ գիշերային ակումբում, զբոսանավում և շքեղ առանձնատան ներսում ։ Ֆեդուկի հետ զբոսանավում գտնվող տեսարանը, հստակորեն վերաբերում է նրա «Моряк» երգին։ Տեսահոլովակի վերջում աղջիկներից մեկը Եգորի թեյին ավելացնում է քնաբեր։ Տեսանյութի եզրափակիչում ԼՍՊ-ն, Ֆեդուկը և Եգոր Կրիդը աշխատում են տանը՝ լվանալով ամանները, հատակը  և արդուկելով Gucci- ի շապիկներ, իսկ աղջիկներն իրենց հետևում են՝ սպառնալով երաժիշտներին մտրակներով և էլեկտրաշոկով ։
Երկրպագուները բարձր գնահատեցին տեսանյութը և գովերգեցին բնօրինակ գաղափարի համար:Այնուամենայնիվ, ըստ ոմանց, շրջանակում կան շատ տեսարաններ մերկ աղջիկներով, ինչպես նաև անպարկեշտ արտահայտություններ և անբարո բնույթի այլ հայտարարություններ ։
Պատմություն
2018 թվականի հոկտեմբերի 15-ին, ԼՍՊ-ն տեսահոլովակ է թողարկել «Холостяк»-ի սոլո տարբերակի տեսքով ։ Միևնույն ժամանակ ԼՍՊ-ի համար երգ թողարկելը սկզբում դուետով, հետո՝ առանձին, դարձել է բարի ավանդույթ, այդպես է եղել «М.Л.Д»-ի և «Безумие» երգերի ժամանակ ։ Երգը ընդլայնվեց ևս մեկ հատվածով, և տեսահոլովակը սկսեց շատ տարբերվել հիմնական տոնից և տրամադրությունից ։ Սոլո տարբերակի վարկածում «ամուրի» տերմինը բացահայտվում է բոլորովին այլ տեսանկյունից. սա ոչ թե բաց հնարավորություններ ունեցող անձ է, այլ միայնակ անձնավորություն, որը հաճախ շատ ավելի մոտ է ամուրու կյանքի իրական պատկերին ։ Ինքը `Օլեգ ԼՍՊ-ն ասաց հետևյալը. «Մեր վերահսկողությունից դուրս պատճառներից ելնելով, ամուրու չհաշվարկված ցուցադրումը կատարվում է սոլո տարբերակում» ։
Երաժշտական տեսահոլովակ
Տեսահոլովակի ռեժիսորը, ինչպես բնօրինակինը՝ Ալինա Պյազոկն է ։ Տեսանյութում Օլեգը ընկճված է, նա անընդհատ հենվում է շշի վրա և ծայրաստիճան կոտրված տեսք ունի։ Օլեգն ապրում է բնակարանում՝ լցված դատարկ բաժակ ներով ու չիպսի փշրանքներով, գնում է ստրիպ-ակումբ, շատ խմում ու տխրում է ։ Վերջում նա նույնիսկ ինքնասպանության փորձ է կատարում, ցավոք կամ բարեբախտաբար, «դատարկ» բառը վերաբերվոմ էր նաև օգտագործվող ատրճանակին Այս տարբերակում երաժիշտը մտածում է այն ամենի մասին՝ «ինչին ինքն է արժանի» ։
Ծանոթագրություններ
Կատեգորիա:2018 սինգլներ Կատեգորիա:2018 երգեր Կատեգորիա:Ռուսերեն երգեր Կատեգորիա:Փոփ երգեր
Սերու Լարգուի գավառ
Սերու Լարգուի գավառ (Microrregião de Cerro Largo), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 66 792 մարդ, ըստ 2005 թվականի տվյալների։ Տարածքը կազմում է 2250,194 կմ2։ Բնակչության խտությունը՝ 29,7 մարդ/կմ²։
Գավառի կազմ
Գավառի կազմի մեջ են մտնում հետևյալ մունիցիպալիտետները.
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Սոբրեմունտ
Սոբրեմունտ  (Sobremunt), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգում ՝ Օսոնա շրջանում։ Մունիցիպալիտետն զբաղեցնում է 13,8 կմ² մակերես տարածք։ Բնակչությունը կազմում է 8112 (2010 թվական)։
Արտաքին հղումներ
Կատեգորիա:Իսպանիայի բնակավայրեր
Jillian (I’d Give My Heart)
Jillian (I’d Give My Heart), չորրորդ սինգլը Within Temptation խմբի, The Silent Force ալբոմից։ Սինգլը ձայնագրվել էր DVD The Silent Force Tour համերգի համար։
Երգացանկ
Սինգլ
Արտաքին հղումներ
Կատեգորիա:2005 սինգլներ
Թունավոր բույսեր
Թունավոր բույսեր, իրենց կենսագործունեության ընթացքում մարդու և կենդանիների համար թունավոր քիմիական նյութեր արտադրող և տարբեր օրգաններում կուտակող բույսեր։ Հայտնի են ավելի քան 10 հազար թունավոր բույսեր, որոնք պատկանում են մորմազգիների, իշակաթնուկազգիների, շուշանազգիների, հրանունկազգիների, նեխուրազգիների, խլածաղկազգիների, աստղածաղկազգիների, բակլազգիների և այլ ընտանիքների։ Թունավոր բույսեր կան նաև պտերների, մերկասերմերի մեջ։
Թունավոր բույսեր և մարդ
Մարդուն շրջապատում են սննդի մեջ օգտագործվող տեխնիկական, թունավոր և դեղատու բույսեր, որոնց միջև չկա խիստ սահմանազատում։ Շատ ուտելի և տեխնիակակն բույսեր (որոնց թվում կան նաև թունավոր բույսեր) նաև դեղաբույսեր են։ Թունավոր բույսեր ազդում են կենդանի օրգանիզմների կենտրոնական նյարդային, սիրտանոթային և մարսողական, շնչառական համակարգերի և այլ օրգանների վրա։
Թունավոր հատկություններ
Բույսերի թունավոր հատկությունները պայմանավորված են նրանցում պարունակվող ֆիզիոլոգիական ակտիվ նյութերով (ալկալոիդներ, գլիկոզիդներ, սապոնիններ, եթերայուղեր, խեժեր, աղաղանյութեր, օրգանական թթուներ և այլն), որոնք կուտակվում են ինչպես բույսի բոլոր մասերում (բանգի, շիկատակ, արջընկույզ, ընձախոտ և այլն), այնպես էլ առանձին օրգաններում (ծիրանի, նշի, սալորի, բալի և այլ վարդազգիների դառը կորիզներում)։ Վերջինս պայմանավորված է նաև բույսի զարգացման փուլով (օրինակ՝ գարնանը ղանձլամերի վերգետնյա մասն է խիստ թունավոր, իսկ աշնանը՝ պալարասոխուկները), տարածման արեալից (օրինակ՝ հյուսիսում աճող ընձախոտը գրեթե թունավոր չէ, իսկ հարավում աճողը խիստ վտանգավոր է)։
Շատ վտանգավոր են գեղազարդիչ որոշ բույսեր՝ և այն թունավոր բույսեր, որոնց պտուղները՝ Սերմերը (բանգի, սոֆորա, արջընդեղ) և արմատները (գինազոխ, մոլեխինդ) նման են սննդի մեջ օգտագործվող բույսերի կամ դեղաբույսերի պտուղներին ու արմատներին։
Բուսական թույներ
Տեղային վնասվածք (մաշկի, լորձաթաղանթների) կարող է առաջանալ նաև թունավոր բույսերի (ողկուզակ, կոծուկ, տերևատ, աղտոր և այլն) հետ շփվելուց, որը կարող է հանգեցնել նաև ընդհանուր թունավորման։ Շատ բուսական թույներ փոքր քանակությամբ օգտագործվում են որպես դեղամիջոց (օրինակ՝ մատնոցուկից և հովտաշուշանից ստանում են սրտային գլիկոզիդներ, բանգիից՝ ատրոպին և այլն), որոշ թունավոր բույսերից ստանում են միջատասպան նյութեր։
Ազդեցություն կենդանի օրգանիզմների վրա
Հայտնի են ավելի քան 10 հազար թունավոր բույսեր։ Կան նաև Թունավոր բույսերն ազդում են կենդանի օրգանիզմների կենտրոնական նյարդային, սիրտանոթային, մարսողական, շնչառական համակարգերի և այլ օրգանների վրա։ Թունավոր կարող է լինել բույսն ամբողջությամբ, օրինակ՝ բանգին, շիկատակը, արջընկույզը, ընձախոտը, կամ նրա առանձին մասերը, օրինակ՝ ծիրանի, նշի, սալորի, բալի և այլ վարդազգիների դառը կորիզները։ Ճավա և Կալիմանտան կղզիներում (Ինդոնեզիա) հանդիպում է մի գեղեցիկ ծառ՝ ուպասենին (անչար), որի կաթնանման հյութը թունավոր է։ Հյուսիսային Ամերիկայում աճող աղտոր թփի տերևների ու ցողունների մակերևույթը պատված է թունավոր մազմզուկներով։ Որոշ թունավոր բույսերի չի կարելի նույնիսկ ձեռք տալ, որովհետև նրանց հյութի մեջ պարունակվող թունավոր նյութերը կարող են մաշկի միջով թափանցել արյան մեջ և թունավորում առաջացնել։ Տեղային վնասվածք (մաշկի, լորձաթաղանթների) կարող է առաջանալ նաև թունավոր բույսերի (ողկուզակ, կոծուկ, տերևատ) հետ շփվելիս։
Բույսերի թունավորություն
Բույսերի թունավորությունը պայմանավորված է նաև բույսի զարգացման փուլով (օրինակ՝ գարնանը ղանձլամերի վերգետնյա մասն է խիստ թունավոր, աշնանը՝ պալարասոխուկները), տարածման արեալով (օրինակ՝ հյուսիսում աճող ընձախոտը գրեթե թունավոր չէ, իսկ հարավում աճողը խիստ վտանգավոր է)։ Մարդուն շրջապատում են սննդի մեջ օգտագործվող, տեխնիկական, թունավոր և դեղատու բույսեր, որոնց միջև չկա խիստ սահմանազատում։ Շատ բուսական թույներ փոքր քանակությամբ օգտագործվում են որպես դեղամիջոցներ (օրինակ՝ մատնոցուկից և հովտաշուշանից ստանում են սրտային գլիկոզիդներ, բանգիից՝ ատրոպին և այլն, որոշ թունավոր բույսերից՝ միջատասպան նյութեր)։ Շատ վտանգավոր են գեղազարդիչ որոշ բույսեր (մագնոլիա, շուշան, դափնեվարդ, մատնոցուկ, ոջլախոտ) և հատկապես այն թունավոր բույսերը, որոնց պտուղները (շիկատակ, դժնիկ, ցախակեռաս և այլն) ու արմատները (գինազոխ, մոլեխինդ) նման են սննդի մեջ օգտագործվող բույսերի և դեղաբույսերի պտուղներին ու արմատներին։
Հայաստանում աճող թունավոր բույսեր
Հայաստանում աճող վայրի թունավոր բույսերից են բանգին, արջընկույզը, գորտնուկը, իշակաթնուկը, գնարբուկը, ղանձլամերը և այլն։
Կարեն Առաքելյան (ազատամարտիկ)
Կենսագրություն
Կարեն Առաքելյանը ծնվել է 1965 թ. մարտի 14-ին Ստեփանակերտ քաղաքում։ Ավարտել է թիվ 3 միջնակարգ դպրոցը։ Ծառայել է Խորհրդային բանակում։ Արցախյան ազգային ազատագրական պայքարի ակտիվ մասնակից էր։ Ծառայել է թիվ 1 վաշտում, մասնակցել է Շահումյանի, Կրկժանի, Մալիբեկլուի, Խոջալուի, Լեսնոյեի, Ջամիլլուի, Սրխավենդի, Մանիքլուի և այլ բնակավայրերի համար մղված մարտերին։ Զոհվել է 1992 թ. մարտի 12-ին Բաշ-Գյունեփայա գյուղի մատույցներում ծավալված մարտում։ Հետմահու պարգևատրվել է «Մարտական խաչ» երկրորդ աստիճանի շքանշանով և ՀՀ Արիության մեդալով։ Ամուսնացած էր, ունի մեկ տղա։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Մարտի 14 ծնունդներ Կատեգորիա:1965 ծնունդներ Կատեգորիա:Մարտի 12 մահեր Կատեգորիա:1992 մահեր Կատեգորիա:Ստեփանակերտ քաղաքում ծնվածներ
Միշա Առաքելյան
Միշա Առաքելյան (8 հունվարի, 1955, Զարդարաշեն, Մարտունու շրջան - 16 ապրիլի, 1993, Ղաջար, Մարտունու շրջան), հայ ազատամարտիկ, Արցախյան ազատամարտի մասնակից։
Ծանոթագրություններ
Կատեգորիա:Հայ ազատամարտիկներ Կատեգորիա:Զարդարաշեն գյուղում ծնվածներ
Կարպինետի
Կարպինետի (Carpineti), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 4104 մարդ։ Բնակչության միջին խտությունը՝ 45,8 մարդ/կմ²։ Զբաղեցնում է 89,61 կմ² տարածք։ Փոստային ինդեքս՝ 42033։ Հեռախոսային կոդը՝ 0522։
Կարպինետին սահմանակից է Բայսո, Կազինա, Կաստելնովո նե Մոնտի, Տոանո, Վիանո, Վիլլա Մինոցո մունիցիպալիտետներին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Վիլհելմսհյոհե լեռնային այգի
Վիլհելմսխյոհե լեռնային այգի (Bergpark Wilhelmshöhe), լանդշաֆտային այգի Գերմանիայի Կասել քաղաքում։ Այգու տարածքը 2,4 քառակուսի կիլոմետր է։ Եվրոպայի խոշորագույն լեռնային այգին է և երկրորդ ամենամեծ զբոսայգին՝ լեռան լանջին։ Բերգպարկի կամ «լեռնային պարկի» կառուցումը սկսվել է 1696 թվականին՝ Հեսսեն նահանգի Կասել քաղաքում։ Կառուցումը տևել է մոտ 150 տարի։ Այգին այսօր բաց է հանրության համար։ 2013 թվականին ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։
Դիրք
Հեսսենի հյուսիսում գտնվող Վիլհելմսխյոհե լեռնային այգին տեղակայված է քաղաքի կենտրոնի արևմուտքում, Հաբիխտսվալդ լեռնաշղթայի տարածքում։ Հայտնի է նաև Կասսել-Վիլհելմսխյոհե (Kassel-Wilhelmshöhe) կայարանով՝ Հաննովեր-Վյուրցբուրգ (Hanover–Würzburg ) արագընթաց երկաթուղային գծում։
Պատմություն
Այգին սկզբնապես կառուցվել է բարոկկո ոճով և ֆրանսիական կանոնավոր այգու պես։ Ջրային ջրվեժները զառիթափով հոսում էին դեպի Վիլհելմսխյոհե պալատ։ Հետագայում այգին վերակազմավորվել է որպես Անգլիական բնապատկերային այգի։ 1143 թվականին Մայնցի Canons Regular համայնքի քահանաները հիմնադրեցին Weißenstein վանքը, ներկայիս Վիլհելմսխյոհե պալատի կողքին։ Վանքը լուծարվեց բողոքական ռեֆորմացիաների ժամանակ։ Ֆիլիպ I Հեսսեն (Philip I of Hesse) մնացած շենքերը օգտագործեց որպես որսորդական տնակ, որը լիովին վերակառուցեց նրա ժառանգորդ Մորից Հեսսեն-Կասսելը (Maurice of Hesse-Kassel), 1606-1610 թվականներին։
1866-1918
1870 թվականին Սեդանի ճակատամարտից հետո, Ֆրանսիայի կայսր Նապոլեոն III-ը, որպես բանտարկյալ ուղարկվել էր Վիլհելմսխյոհե պալատ (նախքան Մեծ Բրիտանիա աքսորվելը)։ 1899 թվականից Գերմանիայի կայսր Վիլհելմ II-ը, ով գնում էր դպրոց Կասելում, ընտրեց պալատը որպես ամառային նստավայր։ Նա հաջորդ քսան տարիների ընթացքում ամրոցը և այգին դարձրեց եվրոպական քաղաքականության կենտրոն։ Առաջին համաշխարհային պատերազմը ավարտած Կոմպիենի զինադադարից հետո, գերմանական զորքերի դուրս բերումը և զորացրումը սկսվել է 1918 թվականի նոյեմբերից մինչև 1919 թվականի փետրվարը։ Այն կազմակերպվել և ղեկավարվել է Պաուլ ֆոն Հինդենբուրգի գլխավորությամբ։
20 և 21-րդ դարեր
Վիլհելմսխյոհե պալատը Երկրորդ համաշխարհային պատերազմի ժամանակ վնասվել է ռազմավարական ռմբակոծություններիցից։ 1968–1974 թվականներին այն վերակառուցվել է որպես արվեստի թանգարան։ Պարունակում է պաստառների հավաքածու, հունա-հռոմեական հավաքածու և հին վարպետների նկարների պատկերասրահ ։ Հավաքածուն ընդգրկում է 16 և 17-րդ դարերի գերմանացի, իտալացի, ֆրանսիացի և իսպանացի նկարիչների գլուխգործոցներ։ Այն ընդգրկում է Ռեմբրանդ վան Ռեյնի երկրորդ ամենամեծ հավաքածուն Գերմանիայում։ Նրանց թվում են Ռեմբրանդի հայտնի «Saskia» և Ֆրանս Հալսի «The Man with the Slouch Hat» կտավները։
1972 թվականին Արևմտյան Գերմանիայի Ֆեդերատիվ Հանրապետության կանցլեր Վիլի Բրանդտը և Գերմանիայի Դեմոկրատական Հանրապետության վարչապետ Վիլի Շտոֆը հանդիպեցին Վիլհելմսխյոհե պալատում՝ երկու գերմանական պետությունների միջև բանակցությունների համար։ 20-րդ դարում այգում ընդլայնումներ չեն իրականացվել։ Հերկուլեսի (Hercules) հուշարձանի և կասկադի վերակառուցման լայնածավալ աշխատանքները շարունակվում են առ այսօր։
Նկարագրություն
Այգին ընդգրկում է մոտ 2,4 քառակուսի կիլոմետր տարածություն, որը ձգվում է մինչև Կարլսբերգի լեռը։ Լեռան գագաթին Հերակլես հուշարձանն է 526,2 մետր բարձրության վրա։
Հերկուլես
Կասելյան Հերկուլեսը (Kassel Hercules) պղնձե հուշարձան է, որը պատկերում է հին հունական Աստված Հերակլեսին (Grärkälts, German Herkules)։ Դա 3-րդ դարի Ֆարնեզեյան Հերկուլես (Farnese Hercules) արձանի կրկնօրինակն է (հեղինակ՝ Գլիկոն)։ Կասելյան արձանի հեղինակը Ջովաննի Ֆրանչեսկո Գուրնյերոն է։
Այսօր
Վիլհելմսխյոհե լեռնային այգին կառավարվում է Հեսսեի նահանգի կողմից։ Այն 2009 թվականին ներառվել է «Եվրոպական Այգի Ժառանգության ցանց»-ին (European Garden Heritage Network)։ 2013 թվականի հունիսի 23-ին Պնոմպենում ՅՈՒՆԵՍԿՕ-ի հանդիպման ընթացքում Վիլհելմսխյոհե լեռնային այգին հայտարարվել է որպես Համաշխարհային ժառանգության օբյեկտ ։
Գնահատում
Արվեստաբան Գեորգ Դեհիոն (1850-1932) բնութագրել է այգին այսպես՝ «հավանաբար լանդշաֆտի և ճարտարապետության ամենախոշոր համադրությունը, որ հանդգնել է Բարոկկոն» («vielleicht das Grandioseste, was irgendwo der Barock in Verbindung von Architektur und Landschaft gewagt hat.») ։
Արտաքին հղումներ
Կատեգորիա:Համաշխարհային ժառանգություն Գերմանիայում
Արկադի Շիլկլոպեր
Արկադի Ֆիմովիչ Շիլկլոպեր (Аркадий Фимович Шилклопер, ), ռուս երաժիշտ, երգահան, իմպրովիզատոր։ Նվագում է այնպիսի հազվագյուտ երաժշտական գործիքներ, ինչպես վալդհոռնը, ալպիական փողը, վալեգհոռնը և այլն։
Կենսագրություն
Արկադի Շիլկլոպերը ծնվել է 1956 թ. Կունցևոյում՝ Մոսկվա, Ֆիմա և Սերաֆիմա Շիլկլոպերների ընտանիքում։ Վեց տարեկանից նվագել է ալտհոռն Կունցևոյի պիոներների տան փողային նվագախմբում։
Հաջորդ սոլո ալբոմը՝ "Pilatus", լույս տեսավ 2000 թ.:
Համագործակգում է նաև Դենիս Մացուևի, Սերգեյ Նակարյակովի, Վլադիմիր Վոլկովի, Վյաչեսլավ Գայվորոնսկու և այլոց հետ։
2003-ից բնակվում է Գերմանիայում։
Համարվում է աշխարհում վալդհոռնի լավագույն ջազ-կատարողներից ։
Լայմդոտա Ստրաույումա
Լայմդոտա Ստրաույումա (Laimdota Straujuma, ), լատվիացի քաղաքական գործիչ, տնտեսագետ։ Լատվիայի վարչապետը 2014 թվականի հունվարի 22-ից մինչև 2016 թվականի փետրվարի 11-ը։
Կենսագրություն
Ծնվել է 1951 թվականի փետրվարի 24-ին, ուսուցիչ Վիկտոր Լուստիկի և Ստանիսլավայի ընտանիքում։ 1968 թվականին ավարտել է Տիլժասի միջնակարգ դպրոցը։ 1968-1973 թվականներին սովորել է Լատվիայի համալսարանում ֆիզիկամաթեմատիկական գիտությունների ֆակուլտետում, մասնագիտությամբ մաթեմատիկոս է։ 1987 թվականին ավարտել է Լատվիայի գիտությունների ակադեմիայի Տնտեսագիտության ինստիտուտի ասպիրանտուրան՝ գյուղատնտեսության տնտեսագիտություն մասնագիտությամբ։ 1992 թվականին պաշտպանել է դոկտորական ատենախոսություն «Լատվիական ձեռնարկությունների ռեսուրսների օգտագործման գնահատում» թեմայով։
2014 թվականի խորհրդարանական ընտրություններից հետո Լատվիայի նախագահ Անդրիս Բերզինշը Լայմդոտե Ստրաույումեին առաջարկել է կրկին գլխավորել կառավարությունը։ Նրա թեկնածությունը Սեյմի կողմից հաստատվել է 2014 թվականի նոյեմբերի 5-ին։
2015 թվականի նոյեմբերի 30-ին ընդունվել է 2016 թվականի պետական բյուջեն, որը խորհրդարանում կտրուկ քննադատության է արժանացել (մասնավորապես, տարեսկզբից պետական և մունիցիպալ մարմինների պաշտոնատար անձանց, այդ թվում՝ վարչապետի և նախարարների աշխատավարձերը 600-700 եվրոյով (մոտ 20-30 %-ով) ավելացնելու որոշումը)։ Վերջին սոցհարցումների համաձայն՝ Ստրաուսին կցանկանային վարչապետի պաշտոնում տեսնել բնակչության միայն 3 %-ը ։
2015 թվականի դեկտեմբերի 7-ին նախագահ Ռայմոնդ Վեյոնիսի հետ հանդիպումից հետո լրագրողներին հայտնել էր հրաժարական տալու իր մտադրության մասին ։ Նույն օրը կառավարությունը հրաժարական տվեց՝ շարունակելով պարտականությունները կատարել մինչև Սեյմի կողմից նոր կառավարության հաստատումը ։
2016 թվականի փետրվարի 18-ից Սեյմի պատգամավոր է «Միասնություն» կուսակցությունից։ «Միասնություն» խմբակցության անդամ։ Սեյմի կայուն զարգացման հանձնաժողովի նախագահ, բյուջեի և ֆինանսների հանձնաժողովի անդամ։ Իռլանդիայի խորհրդարանի հետ համագործակցության պատգամավորական խմբի անդամ։
Բացի լատիշերենից, տիրապետում է ռուսերեն և անգլերեն լեզուներին։
Անձնական կյանք
Ունի երկու որդի և մի քանի թոռ։
Ծանոթագրություններ
Կատեգորիա:Լատվիայի համալսարանի շրջանավարտներ Կատեգորիա:Լատվիայի քաղաքական գործիչներ Կատեգորիա:Լատիշ մաթեմատիկոսներ Կատեգորիա:Կին վարչապետներ Կատեգորիա:Լատվիայի կին քաղաքական գործիչներ
Մաշտոց ձեռաց (3209)
Մաշտոց Ձեռաց (3209), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3209 թվի տակ։ Ձեռագիրը գրվել է 18-րդ դարում։ Գրված է թղթի վրա, որն ունի 15,6x10,4 չափս։ Ձեռագիրը կազմված է 111 թերթից։ Գրված է միասյուն, նոտրգրով։ Ունի կիսախորան մանրանկարներ։  Կազմը` կաշեպատ տախտակ, մետաքսե պատյանով ։
Ծանոթագրություններ
Կատեգորիա:Մատենադարանի ձեռագրեր
Վինսենթ վան Գոգ
Ծնված լինելով միջին դասից բարձր ընտանիքում` Վան Գոգը նկարել սկսել է մանկությունից, եղել է լուրջ, հանգիստ ու մտածկոտ երեխա։ Երիտասարդ տարիքում աշխատել է արվեստի գործերի վաճառող, հաճախ ճամփորդել, սակայն դեպրեսիայի մեջ է հայտնվել, երբ նրան տեղափոխել են Լոնդոն։ Նա հետաքրքրություն է դրսևորել կրոնի հանդեպ` որպես բողոքական հոգևորական հանդես գալով Բելգիայի հարավում։ Նկարիչը եղել է միայնակ ու հիվանդ, նախքան կսկսեր գեղանկարչությամբ զբաղվել 1881 թվականին, երբ տուն է վերադարձել ծնողների մոտ։ Նրա կրտսեր եղբայրը` Թեո վան Գոգը, նրան աջակցել է ֆինանսապես. եղբայրները նամակագրական երկարատև կապ են պահպանել։ Վան Գոգի վաղ շրջանի նկարները, որոնք հիմնականում նատյուրմորտներ են և գյուղացիների պատկերներ, քիչ են աչքի ընկնում վառ գունավորմամբ, ինչն առավել բնորոշ է ուշ շրջանին։ 1886 թվականին նկարիչը տեղափոխվել է Փարիզ, որտեղ հանդիպել է ավանգարդի ներկայացուցիչների հետ, այդ թվում` Էմիլ Բեռնարի, Պոլ Գոգենի, որոնք անտարբեր չէին իմպրեսիոնիստների արտահայտչականության ու զգացմունքայնության հանդեպ։ Իր աշխատանքի ընթացքում Վան Գոգը նոր մոտեցում է ցուցաբերել նատյուրմորտի ու տեղի բնապատկերների նկատմամբ. նրա նկարները ձեռք են բերել վառ գույներ, քանի որ նա նոր ոճ է մշակել 1888 թվականին Ֆրանսիայի հարավում գտնվող Առլ քաղաքում հայտնվելով։ Այս շրջանում նա ընդաձակել է իրերը, որոնք իրենց դրսևորումն են գտել ձիթենիների, ցորենի դաշերի ու արևածաղիկների շարքերում։
Վան Գոգը տառապել է հոգեկան խնդիրներով և չնայած իր հոգեկան առողջության մասին մտահոգվելուն` պատշաճ կերպով չի սնվել և հաճախ հարբել է։ Նրա մտերմությունը Գոգենի հետ ավարտվել է զայրույթի պահին սեփական ձախ ականջը ածելիով կտրելով։ Նկարիչը որոշ ժամանակ բուժվել է հոգեբուժական հիվանդանոցում` ներառյալ Սեն Ռեմի դը Պրովանսում եղած ժամանակաշրջանը։ Այն բանից հետո, երբ դուրս է գրվել հիվանդանոցից և տեղափոխվել Փարիզի մերձակայքում գտնվող Օբերգ Ռավու` Օվեր սյուր Ուազ, նա հայտնվել է բժիշկ Պոլ Գաշեի հսկողության տակ։ Նրա ընկճախտը շարունակվել է, և 1890 թվականի հուլիսի 27-ին Վան Գոգն ինքնասպանություն է կատարել իր սնդուկում պահվող ռևոլվերի միջոցով։ Երկու օր անց նա մահացել է տրավմայից։
Վան Գոգն անհաջողակ է եղել իր կյանքի ընթացքում և համարվել խելագար անհաջողակ։ Նա մեծ ճանաչում է ստացել իր ինքնասպանությունից հետո. հասարակության գիտակցության մեջ մնացել է որպես ճիշտ չհասկացված հանճարի օրինակ, որտեղ համընկնում են «անմտությունն ու ստեղծագործական ներշնչանքը»։ Վան Գոգի հեղինակությունն աճել է 20-րդ դարի սկզբին, երբ նկարելու նրա ոճից սկսել են ազդվել ֆովիստները և գերմանացի էքսպրեսիոնիստները։ Նկարչի ստեղծագործությունները հասել են առևտրական հաջողության հետագա տասնամյակներին, իսկ Վան Գոգն ընկալվել է որպես շատ կարևոր, բայց և ողբերգական նկարիչ, որի անհանգիստ անհատականությունը խորհրդանշել է տանջված նկարչի ռոմանտիկ իդեալները։
Վան Գոգի ստեղծագործությունները պահպանվում են աշխարհի ամենահեղինակավոր թանգարաններում (Նյու Յորքի Մետրոպոլիտեն թանգարան, Օգյուստ Ռոդենի տուն-թանգարան, Իմպրեսիոնիզմի թանգարան, Փարիզի Ժամանակակից արվեստի թանգարան, Մյունխենի Նոր պինակոտեկ)։ Ամենամեծ թվով ստեղծագործությունները ցուցադրվում են Ամստերդամի Վան Գոգի թանգարանում։
Նամակներ
Վան Գոգի կյանքի լիարժեք սկզբնաղբյուրը նրա և կրտսեր եղբոր` Թեո վան Գոգի նամակագրությունն է։ Նրանց մտերմությունն ու Վինսենթի` արվեստի մասին ունեցած պատկերացումներն ու տեսակետները գրառված են հարյուրավոր նամակներում, որոնք եղբայրները փոխանակել են 1872-1890 թվականներին։ Թեո վան Գոգը արվեստի գործերի վաճառքով էր զբաղվում և սատարում էր իր եղբորը թե՛ ֆինանսապես և թե՛ հոգեպես, ինչպես նաև հաստատում էր նրա կապը ժամանակակից արվեստի ազդեցիկ մարդկանց հետ։
Թեոն պահպանել է Վինսենթի բոլոր նամակները, Վինսենթը պահպանել է եղբոր ուղարկած նամակներից մի քանիսը։ Երկուսի մահից հետո Թեոյի այրին` Յոհաննա վան Գոգ-Բոնգերը, տպագրության է ներկայացրել նրանց նամակներից մի քանիսը. դրանք հրապարակվել են 1906-1913 թվականներին։ Նամակների հիմնական մասը տպագրվել է 1914 թվականին։ Վինսենթի նամակները պերճախոս են և արտահայտիչ, մոտ են օրագրային ոճին և կարդացվում են ինքնակենսագրության պես։ Թարգմանիչ Առնոլդ Պոմերանսը գրել է, որ նրանց նամակագրությունը «Վան Գոգի արվեստն ըմբռնելու նոր հնարավորություն է ընձեռում, որը ներկայացում է հենց ինքը նկարիչը»։
Պահպանվել են Վան Գոգի` եղբորն ուղարկած մոտ 600 նամակ, մինչդեռ Թեոյի նամակներից միայն 40-ն են հասել։ 22 նամակ հասցեագրված է եղել նրանց քրոջը` Վիլ վան Գոգին, 58-ը` նկարիչ Անտոն վան Ռապարին, 22-ը` Էմիլ Բեռնարին։ Առանձին նամակներ հասցեագրված են Պոլ Սինյակին, Պոլ Գոգենին և քննադատ Ալբերտ Աուրիին։ Նամակներից մի քանիսը նկարազարդված են։ Շատ նամակներ թվագրված չեն, սակայն արվեստագետները կարողացել են դրանք դասավորել ժամանակագրական սկզբունքով։ Թվագրման ու ընթեռնելիության խնդիրներ կան այն նամակների հետ, որոնք ուղարկված են Առլից. այդ նամակները մոտ 200-ն են և գրված են հոլանդերեն, ֆրանսերեն ու անգլերեն։ Նամակագրության մեջ բաց է այն շրջանը, երբ եղբայրները միասին ապրել են Փարիզում և նամակագրության անհրաժեշտություն չեն ունեցել։
Վաղ տարիներ
Վինսենթ Ուիլլեմ վան Գոգը ծնվել է 1853 թվականի մարտի 30-ին հոլանդական Զունդերտ գյուղում բնակվող հոգևոր հովվի ընտանիքում։ Վինսենթը Թեոդոր Վան Գոգի և Աննա Կոռնելիա Կարբենտուսի չմահացած երեխաներից ավագն էր։ Երեխային տրվել էր նրա պապի և իր ծնվելուց մեկ տարի առաջ մահացած եղբոր անունը ։ Վինսենթ անունը շատ տարածված է եղել այս ընտանիքում. այս անունն է ունեցել նկարչի պապ Վինսենթը (1789-1874), որը 1811 թվականին ավարտել է Լեյդենի համալսարանի աստվածաբանության ֆակուլտետը։ Նա ունեցել է վեց երեխա, որոնցից երեքը զբաղվել են արվեստի գործերի վաճառքով։ Հնարավոր է, այս Վինսենթը ևս անվանակոչվել է իր քանդակագործ պապի պատվին (1729-1802)։
Վան Գոգի մայրը եղել է Հաագայի ապահով ընտանիքից։ Նկարչի հայրն ու մայրը հանդիպել են այն ժամանակ, երբ Աննա Կոռնելիայի կրտսեր քույրն ամուսնանում էր Թեոդորի ավագ եղբայր Վինսենթի (Սենթ) հետ։ Վան Գոգի ծնողներն ամուսնացել են 1851 թվականի մայիսին և տեղափոխվել Զունդերտ։ Վինսենթի եղբայր Թեոն ծնվել է 1857 թվականի մայիսի 1-ին։ Նրանք ունեցել են ևս մեկ եղբայր` Կոր անունով, և երեք քույր` Էլիզաբեթ, Աննա և Վիլեմինա (հայտնի է Վիլ անունով)։ Կյանքի ուշ շրջանում Վինսենթ վան Գոգը կապ է պահպանել միայն Թեոյի ու Վիլի հետ։ Վան Գոգի մայրը եղել է խստապահանջ, աստվածավախ կին և չափազանց կարևորել է ընտանիքի դերը։ Նկարչի հոր` Թեոդորի աշխատավարձը համեստ էր, սակայն եկեղեցին նրան տրամադրել էր տուն, աղախին, երկու խոհարար, այգեպան, կառք ու ձի, իսկ Աննան պարտականություն էր ստանձնել պահելու ընտանիքի սոցիալական բարձր դիրքը։
Վան Գոգը եղել է լուրջ ու մտածկոտ երեխա։ Նրա ուսմամբ զբաղվել են մայրը և տնային մանկավարժը, իսկ 1860 թվականին նրա ուղարկել են գյուղական դպրոց։ 1864 թվականին նա տեղավորվել է Զևենբերգենի գիշերօթիկ դպրոցում, որտեղ իրեն զգացել է միայնակ ու լքված, և տուն վերադառնալու ցանկություն է արտահայտել։ Դրա փոխարեն` 1866 թվականին նրա ծնողները նրան ուղարկել են Թիլբուրխի միջնակարգ դպրոց, որից նա շատ դժգոհ էր։ Արվեստի նկատմամբ հետաքրքրությունը ապագա նկարչի մոտ դրսևորվել է վաղ հասակից։ Նա նկարել է մորը. այդ նկարներն աչքի են ընկել արտահատչականությամբ։ Կոստանդ Կոռնելիս Խեյմսմանսը, որը հաջողակ նկարիչ էր Փարիզում, դասավանդում էր Թիլբուրխում։ Նրա փիլիսոփայությունն այն էր, որ տեխնիկայից հրաժարվի` հօգուտ արտահայտիչ իրերի` հատկապես բնության պատկերման։ Վան Գոգի դժբախտությունը ստվերում էին դասերը` դրանք դարձնելով բացարձակ անօգուտ։ 1868 թվականի մարտին նա վերադարձել է տուն։ Հետագայում նա գրել է, որ իր մանկությունը «խիստ էր, սառը և անպտուղ»։
1869 թվականի հուլիսին Վան Գոգի հորեղբայրը պաշտոն է ստանում արվեստի վաճառքով զբաղվող Goupil & Cie ընկերությունում (Հաագա)։ Ուսումն ավարտելուց հետո նա 1873 թվականին տեղափոխվում է ընկերության լոնդոնյան մասնաճյուղ, որը գտնվում էր Սաութհեմփթոն փողոցում, և բնակարան է վարձում Հաքֆորդ Ռոուդ փողոցում։ Այս շրջանը երջանիկ է եղել Վան Գոգի համար. նա հաջողակ է եղել աշխատանքում և քսան տարեկան հասակում արդեն վաստակել է ավելի շատ, քան իր հայրը։ Հետագայում Թեոյի կինն ասել է, որ այս շրջանը եղել է Վան Գոգի կյանքի ամենաերջանիկ ժամանակահատվածը։ Նրան գրավում է իր տիրուհու դուստրը` Էժենի Լոյերը, սակայն զգացմունքները բացահայտելուց հետո շուտով մերժվում է։ Վան Գոգը դառնում է ավելի մեկուսացած ու խանդավառ։ Նրա հայրն ու հորեղբայրը կազմակերպում են նրա փոխադրումը Փարիզ 1875 թվականին, որտեղ նա տարաձայնություններ է ունենում արվեստի գործեր վաճառող ընկերության հետ, ինչի արդյունքում էլ մեկ տարի անց ազատվում է աշխատանքից։
1876 թվականի ապրիլին Վան Գոգը վերադարձել է Անգլիա, որ Ռամսգիտի գիշերօթիկ դպրոցում ուսուցչի աշխատանք ստանա։ Երբ դպրոցի սեփականատերը տեղափոխվել է Իսլվորթ փոքրի քաղաքը, Վան Գոգը հետևել է նրան, բայց այնտեղ չի շարունակել ուսուցչի իր աշխատանքը և դարձել է քարոզչի օգնական։ Այս ընթացքում Վինսենթի ծնողները տեղափոխվել էին Էտեն-Լեուր։ 1876 թվականին Վինսենթ վան Գոգը Ծննդյան տոներին վերադարձել է տուն և մոտ վեց ամիս աշխատել Դորդրեխտի գրախանութում։ Նա բավարարված չէր իր զբաղեցրած դիրքով և իր ժամանակն օգտագործում էր նկարչության վրա կամ Աստվածաշնչից հատվածներ էր թարգմանում անգլերեն, ֆրանսերեն ու գերմաներեն։ Նա խորամուխ է լինում հավատի մեջ և դառնում բարեպաշտ։ Նկարչի սենյակակից ընկերոջ` Պաուլյուս վան Գյորլիցի խոսքերով Վան Գոգը սնվում էր խնայողաբար, միս գրեթե չէր ուտում։
Իր կրոնական հավատամքը պահելու և քահանա դառնալու նպատակով 1877 թվականին ընտանիքը քեռու` Յոհան Սթրիքերի հետ ուղևորվել է Ամստերդամ, սակայն այնտեղ չի հանձնել քննությունները և 1878 թվականին հուլիսին լքել է քեռու տունը։ Նա նաև եռամսյա կուրս է անցել Բրյուսելից ոչ հեռու գտնվող Լակենի բողոքական քարոզչական դպրոցում։
1879 թվականի հունվարին նա քարոզչի պաշտոն է զբաղեցնրել Փեթիթ Վասմես գյուղում` Բորինաժում (Բելգիա), որը հանքահորային աղքատ մի տարածաշրջան էր։ Կրոնական համայնքին աջակցություն ցուցաբերելու նպատակով նա հրաժարվել է իր հարմարավետ բնակարանից և տեղափոխվել փոքրիկ խրճիթ, որտեղ քնել է ծղոտի վրա, սակայն նրա ջանքերը աջակցություն չեն գտել եկեղեցական իշխանությունների շրջանում, որոնք նրան հեռացրել են «քահանայի արժանապատվությունը նվաստացնելու պատճառով»։ Դրանից հետո նա ուղևորվել է Բրյուսելից 75 կմ հեռու` Բորինաժ, սակայն ծնողների հորդորով վերադարձել է Էտեն։ Նա այնտեղ է մնացել մինչև 1880 թվականի մարտը, ինչն անհանգստություն ու հիասթափություն է առաջացրել ծնողների մոտ: Հատկապես վրդովված էր հայրը, որը հայտարարել է, որ իր որդին պետք է մնա Ժիլի հոգեբուժարանում:
Վան Գոգը Կյուսես է վերադարձել 1880 թվականին, որտեղ հանքափոր է աշխատել մինչև հոկտեմբեր։ Նա հետաքրքրվել է մարդկանցով, նրանց հետ կատարվող իրադարձություններով և նկարել դրանք այն բանից հետո, երբ Թեոն առաջարկել է նրան լրջորեն զբաղվել արվեստով։ Տարեվերջին, Թեոյի խորհրդին հետևելով, նա ուղևորվել է Բրյուսել և նկարչության դասեր առել նկարիչ Ուիլլեմ Ռուլոֆսից, որը, չնայած արվեստի կանոնավոր դպրոցների նկատմամբ անբարյացակամ վերաբերմունքին, նրան խորհուրդ է տվել հաճախել Ռոյալ դե Բո Արտ ակադեմիա։ 1880 թվականի հոկտեմբերին Վան Գոգը գրանցվել է ակադեմիայում, որտեղ սովորել է կազմաբանություն և մոդելավորման ու հեռանկարի ստանդարտ կանոններ։